Energiebeheer (10) arrow_forward
Energietechniek (8) arrow_forward
28 Resultaten in Energiestudies, Noord-Amerika Woedeaanval verdeel tenniswêreld | Netwerk24
10 September 2018 10:57
Die chaotiese einde aan die eindstryd vir vroue by vanjaar se Amerikaanse Ope-tennistoernooi het regoor die wêreld ’n vurige debat veroorsaak.
Serena Williams en Carlos Ramos spreek mekaar aan in die hitte van die oomblik. Foto: Getty Images
Meeste mense is in twee kampe verdeel – diegene wat meen Serena Williams se optrede was skandelik en diegene wat glo sy was ’n slagoffer van ’n oorentoesiastiese en selfs diskriminerende skeidsregterbeslissing.
Tenniskykers en die media verkeer die afgelope paar dae in ’n hewige meningsverskil, maar ABCSport berig selfs Williams se medespelers vind dit moeilik om konsensus te bereik.
Wat presies het gebeur?
In die tweede stel, met Osaka in beheer, het die skeidsregter Ramos opgemerk hoe Serena Williams se afrigter, Patrick Mouratoglou, vir haar boodskappe met handgebare uit die spelershokkie stuur. Dít word as “afrigting op die baan” beskou en word verbied.
Williams het dit heftig ontken en gesê sy sal eerder verloor as om oneerlik te wees. Sy beskuldig die skeidsregter van seksisme.
Mouratoglou het egter later erken dat hy haar afgerig het tydens die wedstryd.
2. Strafpunt ná raket-voorval:
In die vyfde pot van die tweede stel, nadat Osaka teruggebreek het teen Williams, wat twee dubbelfoute begaan het, slaan die Amerikaner haar raket uit frustrasie stukkend.
Ramos straf Williams met ’n punt vir haar optrede, waarna sy na hom stap en vir hom sê: “Elke keer wat ek hier speel, het ek probleme. Ek is nie afgerig nie. Ek verneuk nie. Jy moet ’n aankondiging maak. Ek het ’n dogter en ek staan op vir wag reg is. Jy skuld my ’n verskoning.”
3. Williams met pot gestraf ná verbale aanval:
Ná die sewende pot in die tweede stel is Williams steeds onsteld oor die bewerings teen haar dat sy verneuk het. Sy loop Ramos weer tromp-op en sê vir hom: “Hoe durf jy my karakter in twyfel trek. Ek het nog nooit in my lewe verneuk nie. Jy sal nooit weer saam met my op ’n baan wees solank as wat jy lewe nie.
“Jy’s ’n leuenaar. Jy is my ’n verskoning verskuldig. Sê dit. Sê jy is jammer.”
Ná die tirade is Williams met ’n pot gestraf en was Osaka skielik 5-3, pleks van 4-3 voor.
Williams het Ramos toe ’n “dief” genoem. Sy telkens vir hom: “Dis onregverdig, dis onregverdig. Baie mans sê baie erger dinge op die baan, maar ek is die een wat gestraf word.”
4. Die trofee-seremonie:
Met die oorhandiging van die trofeë, was die skare se uitjouery oorverdowend. Dít het Osaka tot trane gedryf en sy trek haar pet oor haar oë om dit weg te steek.
Williams probeer die situasie toe ontlont en vra die toeskouers om op te hou met hul uitjouery. Sy wens toe vir Osaka geluk en sê hoe moeilike wedstryd dit vir haar was.
Williams het ondersteuning uit talle oorde ontvang. Die Amerikaanse tennislegende Billie Jean King het haar bedank dat sy “lig gewerp het op hierdie dubbele standaarde”, terwyl Victoria Azarenka meen “dit sou nooit so gebeur het as dit ’n manswedstryd was nie”.
Die Aussie Ash Barty en haar dubbelspelvennoot CoCo Vandeweghe van die VSA het ná afloop van hulle sege in die eindstryd saamgestem Ramos het fouteer.
“Ek dink dit was ’n swak beslissing, ek dink die skeidsregter moet daarvoor pa staan,” sê Vandeweghe.
“Ek dink daar bestaan antagonisme van die skeidsregters teenoor baie spelers. Sekere skeidsregters moet dopgehou word.”
“Die WTA is daaraan toegewyd om saam met die sport te werk om te verseker dat alle spelers dieselfde behandel word,” sê Simon.
“Ons glo nie dit was Saterdag die geval nie.”
“Ramos het al voorheen vir (Rafael) Nadal vir tydmors gestraf. Hy is ’n konsekwente skeidsregter en een van die bestes. Dit is sy kollegas wat dalk by hom afsteek.
“So ek kan Williams se frustrasie met die situasie verstaan. Dit was ’n emosionele kragmeting, punt, en dinge het net van daar af losgetorring.”
Richards Ings, ’n voormalige top-skeidsregter en voorheen ook die ATP-reeks se uitvoerende vise-president: rëels en kompetisie, sê Williams is die een wat jammer moet sê.
“Ons moenie dat haar rekord, so briljant as wat dit ook al is nie, die feit oorskadu dat sy in dié wedstryd die een was wat verkeerd opgetree het nie.”
– Sportredaksie, Reuters, Indian Express
Meer oor: Carlos Ramos | Flushing Meadows | Tennis | Serena Williams | Wta | New York | Amerikaanse Ope
KYK: Osaka klop Serena in eindstryd